Diari Oficial de la Generalitat Valenciana


Sumari del DOGV 4272, del 17-06-2002 (2002/6440)

RESOLUCIÓ de 12 de juny de 2002, del Rectorat de la Universitat Jaume I de Castelló, per la qual es convoca concurs públic per a cobrir places de personal docent contractat (Convocatòria ordinària curs acadèmic 2002/03).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6440


Data del document
:   12-06-2002

Organisme emissor
:   Universitat Jaume I de Castelló

Tipus de document
:   Resolució

Correcció d'errades

 Descriptors 

:   * professió de la informació
    * psicologia
    * professió de la comunicació
    * professió de la informàtica
    * universitat
    * professió jurídica
    * personal docent
    * enginyer
    * concurs administratiu

RESOLUCIÓ de 12 de juny de 2002, del Rectorat de la Universitat Jaume I de Castelló, per la qual es convoca concurs públic per a cobrir places de personal docent contractat (Convocatòria ordinària curs acadèmic 2002/03). [2002/X6440]
  
La Universitat Jaume I de Castelló convoca concurs públic per a cobrir places de personal docent contractat per al curs acadèmic 2002/03, que es detallen en l'annex adjunt, d'acord amb les següents bases:
  
1. Normes generals
  
Este concurs es regirà pel que disposa la Llei orgànica 6/2001(en endavant LOU), de 21 de desembre, d'universitats (BOE de 24 de desembre de 2001), i les disposicions d'igual o inferior rang en tot allò que no s'oposen al que es preveu en la llei anterior.
  
2. Requisits
  
2.1 De caràcter general
  
a. Tindre fets els 18 anys i no superar els 70 anys d'edat.
  
b. No patir malaltia ni defecte físic o psíquic que impedisca el desenvolupament de les funcions corresponents a les places convocades.
  
c. No haver estat separat mitjançant expedient disciplinari del servici de l'administració de l'estat o de l'administració autonòmica o local, ni estar inhabilitat per a l'exercici de funcions públiques.
  
d. Estar en possessió d'una titulació superior, o la titulació específica que, si escau, s'indique en el perfil de les places de l'annex I.
  
2.2 De caràcter específic
  
Per accedir a places de professorat associat:
  
D'acord amb l'article 53 de la LOU, acreditar la seua activitat professional fora de la universitat d'entre especialistes de reconeguda competència. S'aplicarà la interpretació de fora de la universitat com a fora de l'àmbit docent universitari.
  
Per accedir a places d'ajudant:
  
Estar en possessió del reconeixement de la suficiència investigadora, regulat en l'article 6 del Reial decret 558/1998, de 30 d'abril i la Normativa sobre els estudis de doctorat de la Universitat Jaume I; o haver superat totes les matèries d'estudi que es determinen en els criteris a què fa referència l'article 38 de la LOU i amb la finalitat principal de completar la seua formació investigadora.
  
2.3 La concurrència dels requisits anteriors haurà d'estar referida a una data anterior a l'acabament del termini de presentació d'instàncies.
  
3. Presentació de sol·licituds
  
Les sol·licituds s'hauran de presentar al Registre General de la Universitat Jaume I, Edifici de Rectorat i Servicis Centrals, campus del Riu Sec (horari de juny: de dilluns a divendres, de 9 a 14 hores i de 17 a 19 hores. Horari de juliol: de dilluns a divendres, de 9 a 14 hores), així com als registres enumerats en l'article 38.4 de la Llei 30/1992 (BOE de 27 de novembre), de règim jurídic de les administracions públiques i del procediment administratiu comú.
  
A cada sol·licitud caldrà acompanyar un únic exemplar de la documentació següent:
  
· Fotocòpia del DNI o del passaport.
  
· Fotocòpia del títol acadèmic o resguard d'haver abonat els drets d'expedició. En cas de titulacions estrangeres, caldrà acreditar l'homologació corresponent del Ministeri d'Educació i Ciència. Per a places d'ajudants, a més, fotocòpia del reconeixement de la suficiència investigadora.
  
· Currículum vitae, segons el model que es facilitarà al Registre General de la Universitat i en l'adreça: http://sic.uji.es.
  
· Fotocòpia del certificat de l'expedient acadèmic.
  
· Un exemplar de les publicacions.
  
Per a places de professorat associat s'haurà d'acreditar l'exercici de l'activitat professional remunerada, fora de la universitat durant el període requerit, amb la següent documentació:
  
· El professional que treballe per compte propi haurà de presentar fotocòpia del pagament de l'impost d'activitats econòmiques o fotocòpia de les declaracions trimestrals dels pagaments a compte de l'IRPF.
  
· El professional que treballe per compte d'un altre haurà de presentar fotocòpia de contractes visats o informe de vida laboral expedit per la Tresoreria General de la Seguretat Social.
  
· Els empleats públics (funcionaris o laborals), de fora de la universitat, hauran de presentar un certificat de servicis.
  
Les instàncies presentades a les oficines de correus hauran de complir el procediment establit en l'article 205.3 del Reglament dels Servicis de Correus: les instàncies es presentaran en sobre obert perquè l'empleat estampe el segell de dates en la part superior esquerra de les instàncies, i hi haurà de figurar amb claredat el nom de l'oficina i la data.
  
4. Documents acreditatius de cadascun dels mèrits consignats en el currículum
  
Els mèrits al·legats en el currículum que no s'hagen justificat documentalment en el termini de presentació d'instàncies no seran presos en compte per a la resolució del concurs.
  
Les persones que opten a més d'una plaça hauran de presentar una sol·licitud independent per a cada una d'estes, acompanyada en cada cas de la documentació complementària.
  
Els aspirants a les places perfilades amb docència en valencià hauran de justificar els coneixements de valencià mitjançant l'acreditació oficial ?nivell mitjà- o, si escau, la superació d'una prova de nivell que amb esta finalitat realitzarà el Servici de Llengües i Terminologia de la Universitat Jaume I.
  
5. Termini de presentació de les sol·licituds
  
Vint dies naturals a partir del dia següent a la publicació en el Diari Oficial de la Generalitat Valenciana.
  
6. Comissions de contractació
  
Les comissions de contractació tindran l'estructura que figura en l'annex II d'esta convocatòria.
  
Els membres de les comissions hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president/a podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.
  
Les comissions resoldran tots els dubtes que puguen sorgir de l'aplicació d'estes normes, així com els que puguen produir-se dels casos no prevists.
  
El procediment d'actuació de les comissions s'ajustarà en tot moment al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7. Accés electrònic
  
Es pot accedir a tota la informació de la convocatòria, bases, instàncies, barems, en l'adreça: http://sic.uji.es
  
8. Barems
  
Els barems genèrics aplicables en esta convocatòria i aprovats en la sessió núm. 42 de la Junta de Govern de 3 de maig de 2002, figuren en l'annex III.
  
9. Resolució del concurs
  
El concurs de les places relacionades en l'annex I es resoldrà durant els mesos de juliol i setembre de 2002. Les comissions de contractació es reserven el dret a avaluar als primers candidats segons l'orde de puntuació amb una entrevista personal.
  
El resultat del concurs s'exposarà al tauler d'anuncis del Servici de Recursos Humans, edifici del Rectorat i Servicis Centrals i a la pàgina web http://sic.uji.es. La publicació en el tauler d'anuncis substituirà la notificació personal als interessats i produirà els mateixos efectes, d'acord amb el que disposa l'article 59.5 b) de la Llei 30/92, de 26 de novembre. Contra la resolució de la comissió es podrà interposar reclamació en el termini que oportunament s'indicarà en la resolució d'adjudicació de la plaça.
  
Els aspirants seleccionats que ocupen un lloc de treball en el sector públic o privat, abans de la signatura del contracte, hauran de verificar en el departament a què pertanya la plaça convocada a concurs la jornada i l'horari de treball que li correspon d'acord amb el POD del departament. La contractació estarà condicionada a l'autorització de compatibilitat i a l'estricte acompliment de l'horari en ambdós llocs.
  
D'acord amb la Normativa sobre el procediment abreujat per a resoldre les necessitats de transformacions i contractacions de personal docent i investigador amb caràcter urgent, els departaments podran sol·licitar que es constituïsca una llista d'espera per a la provisió de futures vacants que es produïsquen durant el curs 2002-2003 amb els aspirants admesos per complir els requisits de la convocatòria que no hagen aconseguit plaça en este concurs. La inclusió en les esmentades llistes d'espera no atorgarà als aspirants cap dret a la contractació.
  
La signatura del contracte, de caràcter laboral temporal, s'haurà de produir abans de deu dies hàbils comptadors des de la data de publicació de la resolució del concurs. No obstant això, els efectes del contracte seran de data d'inici del curs acadèmic 2002/03. Qualsevol situació que ho impedisca haurà de ser al·legada per escrit per la persona interessada. Si no és així i s'esgota el termini sense haver signat el contracte, la persona interessada perdrà el seu dret.
  
10. Duració i retribucions dels contractes
  
La durada dels contractes laborals de professorat associat serà fins el 30 de setembre de 2003 o quan finalitzen les causes que van donar lloc a la seua contractació. Les retribucions seran les previstes en el Reial decret 1.086/89, de 28 d'agost (BOE de 9 de setembre).
  
Els contractes laborals d'ajudants tindran una duració màxima de 4 anys, d'acord amb l'article 49 de la LOU. Les retribucions correspondran a les d'ajudants de facultat de primer període previstes en el Reial decret 1.086/89, de 28 d'agost, sobre retribucions del professorat universitari. Seran renovables en els termes en què s'establix en els Estatuts de l'UJI i en la normativa laboral aplicable.
  
11. Recursos
  
Contra esta convocatòria i les seues bases, que són definitives en la via administrativa, les persones interessades podran interposar recurs contenciós administratiu, en el termini de dos mesos comptadors a partir del sendemà de la publicació d'esta convocatòria en el tauler d'anuncis del Servici de Recursos Humans de l'UJI, davant el Jutjat Contenciós Administratiu de Castelló, d'acord amb els articles 109 i 110 de la Llei 30/1992, de 26 de novembre, de règim jurídic de les administracions públiques i del procediment administratiu comú, i potestativament podran interposar el recurs de reposició en el termini d'un mes, davant el rector, d'acord amb els articles 116 i 117 de la Llei 30/1992, segons la seua redacció modificada per la Llei 4/1999, de 13 de gener.
  
Tot això sense perjuí que s'utilitze qualsevol altre recurs que es considere convenient.
  
Castelló de la Plana, 12 de juny de 2002.- El rector, i per delegació de firma (Resolució de 21.06.01), el vicerector de Professorat i Benestar Social: Manuel Chust Calero.
  
ANNEX II
  
1. El vicerector de Professorat i Benestar Social, o persona que delegue.
  
2. El degà o director de centre o persona que delegue. En cap cas podran pertànyer els membres nats abans indicats al departament de la plaça convocada a concurs.
  
3. Un representant del departament al qual s'adscriu la plaça designat, juntament am un suplent, pel consell de departament. Fòra dels casos en què el departament estiga constituït per una única àrea de coneixement, en el supòsit que el dit representant pertanya a la mateix àrea de la plaça convocada a concurs, haurà d'abstindre-se de participar-hi, i serà substituït pel suplent o per un altre representant que, excepcionalment, designe el departament.
  
4. Dos representants de l'àrea de coneixement a la qual s'adscriu la plaça, elegits juntament amb dos suplents, pel consell de departament.
  
5. Un representant de l'estudiantat.